
Jeg har fått vite at du kan ha blitt smittet med klamydia, som er en seksuelt overførbar sykdom. Sykdommen kan skade kjønnsorganene, men mange som har klamydia, merker ikke noen plager. De kan likevel smitte andre ved samleie. Du må derfor la være å ha samleie eller i det minste benytte kondom inntil videre.
Jeg vil gjerne at du kommer til mitt kontor mandag 4. mars klokka 14. Da kan jeg få undersøkt deg og eventuelt gi deg antibiotika mot klamydia. Hvis tidspunktet ikke passer eller du vil snakke med meg, kan du ringe 12 34 56 78 mellom 11 og 12 på hverdager.
Etter smittevernloven har jeg plikt til å informere og undersøke deg, og du har plikt til å bli undersøkt. Jeg har selvsagt taushetsplikt.

